Գուցե այսօր պետք է աշակերտների 20-30 տոկոսի վրա աշխատել, որ նրանք գիտնականներ, լավ մասնագետներ դառնան: Մենք ուզում ենք դա 100 տոկոսի վրա կիրառել, դրա համար էլ արդյունք չենք ունենում: Մասնագիտացված, ուղղվածություն ունեցող դպրոցներ պետք է լինեն: Եվ ես կարծում եմ օրենքի ուժով պետք է թույլ տրվի մասնագիտական դպրոցից հեռացնել այն երեխաներին, ովքեր չունեն տվյալներ այդպիսի դպրոցում սովորելու համար: Այլ կարգի դպրոցներ պետք է ուղարկվեն նրանք: Աշխարհում դա ընդունված է, դպրոցն է որոշում ո՞ւր գնա երեխան՝ ուսումնարան, թե մասնագիտական դպրոց, որտեղից շարունակելու է բարձրագույն կրթությունը: